

ΔΗΜΟΣ ΑΓΙΑΣ ΒΑΡΒΑΡΑΣ

***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *9/5/2*024**

**Ενημερωτική ομιλία με Θέμα: «Οι διαφορετικοί τύποι σακχαρώδη διαβήτη**

**και η αντιμετώπισή τους»**

Ο σακχαρώδης διαβήτης είναι μία χρόνια νόσος που μπορεί να προκαλέσει μία σειρά σοβαρών επιπλοκών, όπως καρδιαγγειακή νόσο, νεφρική ανεπάρκεια, οφθαλμικές ή νευρολογικές βλάβες κ.α. Εκατομμύρια ανθρώπων ανά τον κόσμο εμφανίζουν κάποιο τύπο διαβήτη.

Ο δήμος μας, προκειμένου να ευαισθητοποιήσει τους πολίτες, στο πλαίσιο των προγραμμάτων πρόληψης και προαγωγής υγείας που υλοποιεί, έχει προγραμματίσει ομιλία με θέμα: «**Οι διαφορετικοί τύποι σακχαρώδη διαβήτη και η αντιμετώπισή τους» με** ομιλήτρια την **κα Σταυρούλα Γαβριηλίδου, Ιατρό, Ενδοκρινολόγο-Διαβητολόγο.**

Η ομιλία θα λάβει χώρα την **Πέμπτη 16 Μαΐου 2024**, στις 11 το πρωί, στο Α ΚΑΠΗ του δήμου μας, στην οδό Καλαντζάκου αρ. 7.

Στην εκδήλωση, που θα έχει διαδραστικό χαρακτήρα, το κοινό θα έχει τη δυνατότητα να θέσει ερωτήσεις στην ομιλήτρια, έτσι ώστε να αναπτυχθεί ένας χρήσιμος και εποικοδομητικός διάλογος.

Για περισσότερες πληροφορίες μπορείτε να καλείτε στο ΚΕΠ Υγείας του δήμου μας, Ηρακλείου 20, τηλέφωνο: 2105690436. Αρμόδιο πρόσωπο επικοινωνίας, Δημήτρης Ανδρούτσος, Επισκέπτης Υγείας.